b'\n_START_ARTICLE_\nHumbucker\n_START_PARAGRAPH_\nLa pastilla  humbucker  \xc3\xa9s un tipus de pastilla, emprada en certes guitarres el\xc3\xa8ctriques, que utilitza dos jocs de bobines. Les humbuckers incrementen la sortida, i pel fet que la polaritat de les dues bobines \xc3\xa9s inversa, el soroll i les interfer\xc3\xa8ncies es redueixen._NEWLINE_Totes les pastilles s\xc3\xb3n sensibles al soroll el\xc3\xa8ctric, em\xc3\xa8s per multitud d\'elements com les llums o les pantalles d\'ordinador. Aquest soroll provoca un brunzit (en angl\xc3\xa8s hum), normalment entre 50 o 60 Hz. _NEWLINE_El nom humbucker ve donat at\xc3\xa8s que aquestes pastilles eliminen gran part d\'aquest brunzit (hum). Aix\xc3\xb2 es deu a la seva construcci\xc3\xb3, amb dues pastilles single-coil (bobinat simple), amb polaritat oposada. Els senyals que s\'introdueixen en ambdues bobines amb igual amplitud tendeixen a eliminar-se.\n_START_SECTION_\nInvenci\xc3\xb3\n_START_PARAGRAPH_\nLa primera "humbucker" o pastilla humbucker va ser tamb\xc3\xa9 anomenada PAF, sigles de "Patent Applied For" i va ser patentada per Seth Lover, un empleat de Gibson el 1959. Per aix\xc3\xb2, i at\xc3\xa8s que les pastilles d\'aquest tipus s\xc3\xb3n utilitzades en les Gibson Les Paul, les humbuckers s\xc3\xb3n associades gaireb\xc3\xa9 sempre amb Gibson. M\xc3\xa9s enll\xc3\xa0 d\'aix\xc3\xb2, les humbuckers han estat utilitzades en molts altres dissenys de guitarres, i per diversos fabricants de guitarres. Les humbuckers tamb\xc3\xa9 s\xc3\xb3n conegudes com a pastilles "double-coil" (doble bobina), pastilles dobles o pick-ups dobles.\n_START_SECTION_\nSo\n_START_PARAGRAPH_\nUtilitza pastilles dobles afecta el to de la guitarra. La sortida (output) cap a l\'amplificador \xc3\xa9s el doble de fort, pel fet que estan connectades en s\xc3\xa8rie, per\xc3\xb2, com les pastilles estan en posicions lleument diferents al llarg de les cordes, alguns harm\xc3\xb2nics de freq\xc3\xbc\xc3\xa8ncies m\xc3\xa9s altes s\xc3\xb3n disminu\xc3\xafts o cancel lats. Els guitarristes debaten usualment els m\xc3\xa8rits d\'un to "gros, fort i fosc" (d\'una pastilla doble) i els d\'un to "brillant, cristal\xc2\xb7l\xc3\xad i net" (d\'una pastilla simple, com, per exemple, les usades per Fender en les seves guitarres Stratocaster).\n_START_SECTION_\nAltres intents de reducci\xc3\xb3 del soroll\n_START_PARAGRAPH_\nMolts inventors han tractat m\xc3\xbaltiples vegades de reduir el soroll el\xc3\xa8ctric a les pastilles de les guitarres. Han intentat amuntegar les dues pastilles humbucker verticalment, en una "gran bobina simple", i tamb\xc3\xa9 han intentat utilitzar diferents tecnologies de humbuckers. De tota manera, el disseny humbucker es mant\xc3\xa9 com el disseny amb menor soroll electromagn\xc3\xa8tic. Aquells que prefereixen el so m\xc3\xa9s brillant d\'una pastilla de "bobina simple" simplement han d\'acceptar un so amb una mica m\xc3\xa9s de soroll ("hum i buzz"), per poder tenir aquest to que prefereixen. Un cas especial \xc3\xa9s el de Jimi Hendrix, qui va utilitzar el soroll com a part de la seva m\xc3\xbasica. _NEWLINE_Les pastilles simples m\xc3\xa9s modernes, amb les que s\'equipen les guitarres actuals, estan cablejades amb el pick-up del medi en "RW/RP" (reverse Wound - reverse Polarity, \xc3\xa9s a dir, amb la polaritat i els imants invertits), i combinades amb un switch de 5 posicions. Aquest switch li permet al guitarrista dues posicions en les quals les pastilles simples funcionen juntes. El so que produeixen \xc3\xa9s virtualment sense soroll electromagn\xc3\xa8tic, per\xc3\xb2 es perd una mica de la brillantor d\'una veritable pastilla simple, i tamb\xc3\xa9 no s\'arriba al "Oomph" d\'una veritable humbucker, pel fet que les dues simples estan connectades en paral\xc2\xb7lel (la resist\xc3\xa8ncia disminueix), a difer\xc3\xa8ncia de les humbuckers, en la qual les dues bobines estan connectades en s\xc3\xa8rie (la resist\xc3\xa8ncia augmenta al doble)\n_START_SECTION_\nStack Pickups (pick-ups amuntegats)\n_START_PARAGRAPH_\nB\xc3\xa0sicament s\xc3\xb3n dos bobines simples amb polaritat invertida i col\xc2\xb7locades una sobre l\'altra. Aquest disseny aconsegueix el so sense soroll electromagn\xc3\xa8tic de les humbuckers, per\xc3\xb2 mantenint la mida d\'un bobina simple (single-coil). Les bobines que s\xc3\xb3n col\xc2\xb7locades unes sobre altres tendeixen a tenir un to tipus bobina simple (Fender), per\xc3\xb2 canvien lleument, tenint una resposta a freq\xc3\xbc\xc3\xa8ncies una mica m\xc3\xa9s altes i el to de frequencias m\xc3\xa9s baixes una mica m\xc3\xa9s "gros". Yngwie Malmsteen fa servir aquestes pastilles. (Vegeu models "HS-2", "HS-3" i "YJM" de DiMarzio).\n_START_SECTION_\nMini-humbuckers\n_START_PARAGRAPH_\nEn algunes guitarres tradicionals, com la Fender Stratocaster, el buit per les pastilles \xc3\xa9s de la mida de les pastilles single-coil. Instal\xc2\xb7lar una pastilla humbucker requereix fer m\xc3\xa9s gran el buit, danyant de forma irreversible la guitarra. A causa d\'aix\xc3\xb2, molts fabricants de pastilles han dissenyat les anomenades "mini-humbucker", les quals no s\xc3\xb3n m\xc3\xa9s que un humbuckers de la mida d\'un single coil. (Vegeu model "Hot Rails" de Seymour Duncan) _NEWLINE_Les Mini-humbuckers van ser ofertes originalment per Epiphone i per diversos models archtop-jazz de Gibson. Les mini-humbuckers tamb\xc3\xa9 van ser usades en la Gibson Firebird, donant-li un to distintiu. En els anys 70, les mini-humbuckers reempla\xc3\xa7ar a les pastilles single-coil P-90 en diversos models de Gibson, com Les Paul Deluxe.\n_START_SECTION_\nMotherbuckers\n_START_PARAGRAPH_\nHi ha un altre tipus de humbucker elaborat per alguns fabricants de pastilles (com ara Kent Armstrong), que \xc3\xa9s graciosament anomenat "motherbucker". Aquests humbuckers no consisteixen en dues pastilles simples, sin\xc3\xb3 en dues pastilles dobles col\xc2\xb7locats banda a banda (en efecte, humbucker dobles). El so \xc3\xa9s suposadament encara m\xc3\xa9s "gros" que el d\'una humbucker tradicional. Aquestes pastilles s\xc3\xb3n molt poc comuns, i nom\xc3\xa9s uns pocs artistes les utilitzen. Un d\'ells \xc3\xa9s Matt Bellamy.\n_START_SECTION_\nCoil splits\n_START_PARAGRAPH_\nAlgunes guitarres amb humbuckers tenen el que s\'anomena Coil Split. Aquesta caracter\xc3\xadstica permet que les humbuckers actu\xc3\xafn com bobines simples. Usualment aquesta caracter\xc3\xadstica s\'activa fent servir una clau selectora del to potenci\xc3\xb2metre. La caracter\xc3\xadstica Coil Split s\'activa quan el potenci\xc3\xb2metre "s\'extreu" cap a fora, i s\'apaga quan el potenci\xc3\xb2metre \xc3\xa9s "emp\xc3\xa8s" novament cap a dins. _NEWLINE_Nota: aix\xc3\xb2 es confon usualment amb els "coil taps". Els Coil Taps s\xc3\xb3n m\xc3\xa9s comunament trobats en bobines simples, i involucren un cable extra, que \xc3\xa9s col\xc2\xb7locat durant la fabricaci\xc3\xb3. El coil tap li permet al guitarrista "enrotllar" el circuit de les bobines per aconseguir un so m\xc3\xa9s gruixut i un major volum, o en alguns casos desactivar el "coil tap\xc2\xb7 i obtenir un so brillant, net i d\'un volum menor.\n_START_SECTION_\nFender Precision Bass\n_START_PARAGRAPH_\nEl canvi m\xc3\xa9s significatiu fet al baix Fender Precision en la seva llarga vida de producci\xc3\xb3 va ser la introducci\xc3\xb3, el 1957, d\'un "pick-up split", connectat en forma de humbucker. Aquest disseny funcionava aix\xc3\xad: un dels pick-ups servia a les cordes MI i LA, mentre que l\'altre a les cordes RE i SOL. Aquest acord inusual combina un so net (tipus bobina simple) amb la reducci\xc3\xb3 de soroll caracter\xc3\xadstica dels humbuckers.'